paragraph_text: Sjeverna Hrvatska je područje u kojem se izvorno govori kajkavskim narječjem hrvatskog jezika, osim u nekim njenim krajnjim istočnim dijelovima, gdje se mjestimično govori štokavski. Najveći gradovi su ujedno sjedišta županija: Zagreb, Čakovec, Koprivnica, Krapina i Varaždin, a osim njih veći su Đurđevac, Ivanec, Križevci, Novi Marof, Zabok i drugi.